Charles er en fantastisk person og var hele vejen igennem meget hjælpsom med diverse info. Lejligheden var som beskrevet lys og venlig og beliggende i et pulserende område med masser af liv - men når porten til gaden blev lukket, var der en vidunderlig stilhed. I gåafstand til Seinen og diverse turistattraktioner og dejlig tæt på flere Metrostationer. Området bød desuden på flere muligheder for kulinariske oplevelser - både cafeer, restauranter og indkøbsmuligheder (prøv bla. Monoprix)
Vi føler dog, at husreglerne burde fremgå på engelsk samt være tydeligere defineret - ro efter 22.30, ikke for højttalende mv. - dette kan være svært helt at efterleve, når man er en familie på fem, der alle går op i at vinde et spil. :-)
Alt i alt dog en helt fantastisk oplevelse at være i Paris - og en dejlig lejlighed. Kan på trods af foranstående varmt anbefales.